เป็นเนฟโฟรติก ซินโดรม กินยาเพรดนิโซโลนอยู่ ผมสักผิวหนังได้ไหมครับ สักต่อจากของเดิม จะเป็นอันตรายอะไรหรือป่าวครับ
สวัสดีค่ะ หากเป็น nephrotic syndrome และกำลังทานยา prednisolone อยู่ ซึ่งเป็นยาในกลุ่ม สเตียรอยด์ ที่มีฤทธิ์ต้านการอักเสบและมีฤทธิ์กดระบบภูมิคุ้มกันของร่างกาย ดังนั้น ในขณะที่ทานยานี้อยู่ ก็จะมีความเสี่ยงต่อการติดเชื้อโรคต่างๆ ได้ง่ายขึ้น และหากมีบาดแผลเกิดขึ้น ก็จะหายช้า ดังนั้น จึงไม่แนะนำให้สักลายที่ผิวหนัง เพราะอาจเกิดการติดเชื้อที่ผิวหนังได้ง่ายกว่าคนปกติ และหากเกิดบาดแผลขึ้นจากการสักลาย แผลก็จะหายช้าได้ค่ะ หากจะสัก ก็ต้องอยู่ในช่วงที่แพทย์ไม่ได้จ่ายยา prednisolone หรือยากดภูมิคุ้มกันอื่นๆ ให้ทานค่ะ